C 152/182
FI
Euroopan unionin virallinen lehti
6.4.2022
1.6 ETSK kehottaa Euroopan unionia auttamaan vähemmän kehittyneitä maita parantamaan teknisiä valmiuksiaan, jotta voidaan välttää CBAM:n kiertämisen riski.
1.7 Tuontituotteiden todellisten sitoutuneiden päästöjen asianmukainen todentaminen on keskeistä CBAM:n oikeudenmukaisen täytäntöönpanon varmistamiseksi.
ETSK suosittelee, että komissio asettaa valtuutetuille todennuselimille täsmälliset vaatimukset.
1.8 Komitea toteaa, että Euroopassa tarvitaan vahvaa teollisuustoimintaa, joka on kaikilta osin kilpailukykyistä ja kantaa ilmastovastuunsa.
1.9 Lainsäädäntömenettelyn rinnalla komission tulee laatia vaikutustenarviointi CBAM:n täytäntöönpanon mahdollisista vaikutuksista arvoketjussa.
1.10 CBAM:n käyttöönotto muuttaisi maailmankauppajärjestelmää merkittävästi.
EU:n on toteutettava kaikki tarvittavat toimenpiteet sen varmistamiseksi, että CBAM ei lisää kasvihuonekaasupäästöjä muualla maailmassa ja mahdollisesti kasvata maailmanlaajuisia päästöjä.
CBAM ei saa johtaa millään muotoa teollisuuden alasajoon EU:ssa.
EU:n on sovitettava ilmastotavoitteensa yhteen sen tosiasian kanssa, että kasvihuonekaasupäästöjen vähentäminen on maailmanlaajuinen haaste.
1.11 CBAM:n poliittista ulottuvuutta ei ole korostettu riittävästi.
Lopulliset päätökset hiilirajamekanismista tehdään pitkälti paitsi EU:n sisällä käytävien keskustelujen myös niiden neuvottelujen pohjalta, joita on tarpeen käydä kauppakumppaneiden kanssa lopputuloksesta sopimiseksi ja kauppakiistojen välttämiseksi.
1.12 ETSK:n mielestä on kohtuullista olettaa, että toimiva hiilirajamekanismi vakauttaa työllisyyttä yrityksissä ja toimialoilla, jotka ovat tuottaneet aikaisemmin paljon hiilidioksidipäästöjä mutta joista tulee rakennemuutoksen myötä ilmastoystävällisiä.
Komitea varoittaa kuitenkin myös CBAM:n epäonnistumisriskistä päästökauppajärjestelmään liittyen.
Päästöoikeuksien maksuttoman jaon lopettaminen kokonaan CBAM:n käyttöönoton myötä voisi aiheuttaa EU:ssa merkittäviä työpaikkojen menetyksiä.
1.13 CBAM edistää sekä EU:n ilmastotavoitteita että Euroopan teollisuustoiminnan vahvistamista tulevaisuudessa.
Hiilirajamekanismia sovellettaessa – sekä siirtymäkauden aikana että sen jälkeen – on otettava huomioon ilmeiset riskit, kuten kolmansista maista peräisin olevia hiilidioksidipäästöjä koskevien tietojen todentamisvaikeudet ja mekanismin mahdollinen kiertäminen.
2.
Komission ehdotuksen pääkohdat 2.1 Komissio julkaisi 14. heinäkuuta ”Valmiina 55:een: Vuoden 2030 ilmastotavoitteesta totta matkalla kohti ilmastoneutraaliutta” -paketin (1).
Siihen sisältyy hiilirajamekanismia (CBAM) koskeva ehdotus (2), joka on tiiviisti sidoksissa päästökauppajärjestelmää koskevan direktiivin tarkistamiseen (3).
Itse 55-valmiuspaketti perustuu Euroopan vihreän kehityksen ohjelmasta 15. joulukuuta 2019 annettuun tiedonantoon (4).
2.2 Ehdotuksessa esitetään, että useiden teollisuustuotteiden ja sähkön tuontiin aletaan soveltaa eräänlaista nimellistä päästökauppajärjestelmää.
Ensimmäisessä vaiheessa mekanismin piirissä olisivat sementti, teräs, lannoitteet, alumiini ja sähkö.
2.3 Arvoketjussa intensiivisemmin jatkojalostettavien materiaalien osalta ehdotus kattaa jo monia jatkojalostustuotteita.
Siinä viitataan kuitenkin niin sanottuihin monimutkaisiin tavaroihin, joiden myötä ehdotuksen soveltamisala saattaa laajentua.
2.4
(1) (2) (3) (4)
CBAM:n hallinnoinnista vastaavat komissio, jäsenvaltiot ja tuontia EU:n markkinoille harjoittavat toimijat.
COM(2021) COM(2021) COM(2021) COM(2019)
550 564 551 640
final. final. final. final.